Պարսից արքունիքը V դարի 50-60-ական թվականներին բռնի ուժով ճնշելով հակապարսկական ապստամբությունները Անդրկովկասում պահը համարելով պատեհ 461 թ. Աղվանքում վերացրեց թագավորական իշխանությունը: Աղվանից վերջին թագավոր Վաչե II-ը զրկվեց գահից: Տիրոջ իրավունքով վերացնելով տարածաշրջանի քաղաքական քարտեզըª պարսից արքա Պերոզը (457-487թթ.) հայկական Ուտիք և Արցախ նահանգները 461թ. միացրեց Աղվանից մարզպանությանը, ստեղծելով նոր վարչա-քաղաքական միավոր: Իր իշխանությունը հաստատելով Աղվանքումª պարսից արքունիքը շարունակեց ամբողջ տարածաշրջանն իրեն ենթարկելու ծրագրի հաջորդ մասն իրականացնելª գրավել Կասպից ծովի արևմտյան շրջանները, ինչի հետևանքով հյուսիսում մարզպանության սահմանը հասավ մինչև Դերբենդ: